«Mingeid väiksemaid võite olen ikka saanud, aga miskit nii suurt pole mul loomulikult elu sees ette tulnud,» tunnistas vabakutseline näitleja Liina Tennosaar, kui jaanuaris Olympic Casino aastaloosi aegu uhiuue auto omanikuks sai.
Liina Tennosaare võidu-Audi on müügis
Õnnepäev tõi näitlejatepaari Liina Tennosaare ja Egon Nuteri perre hõbedase luksusauto, üle 40 000 eurose Audi A6-e, kirjutab Õhtuleht.
See, et Liina senine auto - 2002. aasta Seat Ibiza - liigub võidu puhul Liina hea sõbra Indrek Taalmaa perre, otsustati juba enne loosimistulemuse selgumist. Liina ise hakkas sõitma peene Audiga, kuid nüüd kuulukse teatrikuluaarides, et Liinal on selgelt plaanis masin maha müüa ning endale mingi odavam neljarattaline sõber muretseda.
Liina Tennosaar ise kinnitas, et auto on tõepoolest müügis.